**Ministru kabineta noteikumu projekta “Grozījums Ministru kabineta 2014.gada 16.decembra noteikumos Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 8.pants, 20.panta 2.punkts, 26.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta (turpmāk - MK) noteikumu projekts izstrādāts, lai veiktu tehnisku precizējumu. Saskaņā ar Fizisko personu datu aizsardzības likumā noteiktajām prasībām fizisko personu datu apstrāde ir pieļauta, ja attiecīgais datu subjekts ir devis savu piekrišanu datu apstrādei. MK noteikumu projekts paredz, ka Centrālajai finanšu un līgumu aģentūrai (turpmāk – CFLA) kā sadarbības iestādei ir tiesības saņemt informāciju no Iekšlietu ministrijas Informācijas centra (Sodu reģistra) un nav nepieciešams pieprasīt projekta iesniedzēja un citu Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – vadības likums) 23.panta pirmās daļas 1.punktā minēto personu atsevišķu piekrišanu par pārkāpumiem un noziedzīgiem nodarījumiem, kas minēti ne tikai vadības likuma 23.panta pirmās daļas 1.punktā, bet arī vadības likuma 23.panta pirmās daļas 2. un 3.punktā. Precizējums nepieciešams, jo, plānojot atklātas projektu iesniegumu atlases uzsākšanu, tika konstatēts, ka esošā normatīvā akta redakcijā kļūdaini ietverta atsauce uz vadības likuma 23.panta pirmās daļas 1.punktu, tādējādi nepamatoti sašaurinot regulējumu, kura pamatā attiecībā uz informācijas pārbaudi ir ņemti vērā Ministru kabineta 2013.gada 17.decembra noteikumi Nr.1516 “Publisko iepirkumu elektronisko izziņu noteikumi” un Publisko iepirkumu likums, un šajos normatīvajos aktos netiek pieprasītas piekrišanas, lai pārbaudītu minētos pārkāpumus un noziedzīgos nodarījumus.  |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Centrālā finanšu un līgumu aģentūra kā sadarbības iestāde un projektu iesniedzēji. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Tā kā noteikumu projekts paredz veikt tehnisku precizējumu esošā regulējuma ietvaros, tad atsevišķs ietekmes izvērtējums nav nepieciešams, un uz noteikumu projekta izstrādes brīdi administratīvais slogs nav radies.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts skar Tieslietu ministriju, Iekšlietu ministriju un Centrālo finanšu un līgumu aģentūru kā sadarbības iestādi. |
| 2. | Sabiedrības līdzdalība projekta izstrādē | Noteikumu projekts ir publicēts tīmekļa vietnē: [www.fm.gov.lv](http://www.fm.gov.lv) sadaļā sabiedrības līdzdalība un tīmekļa vietnē:[www.esfondi.lv](http://www.esfondi.lv). |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde, Tieslietu ministrija, Iekšlietu ministrija un Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav |

Anotācijas III., IV., V.sadaļa - noteikumu projekts šo jomu neskar.

Finanšu ministre D.Reizniece-Ozola

30.03.2016 11:56

533

G.Morgana

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

Vadītāja vietniece

67095480, gundega.morgana@fm.gov.lv